විශේෂඥ වෛද්‍ය සුදත් සමරවීර ඩෙංගු මර්දන ඒකකයේ අධ්‍යක්ෂවරයා ලෙස පත් කිරීමත් සමඟ වසංගත රෝග විද්‍යා අංශයේ වැඩබලන අධ්‍යක්ෂවරයා ලෙස විශේෂඥ වෛද්‍ය සමිත ගිනිගේ පත් කර තිබෙනවා.කෙසේ වෙතත් වසංගත රෝග විද්‍යා අංශයේ ප්‍රධානියාගේ ස්ථාන මාරුව සම්බන්ධයෙන් මාධ්‍ය වෙත අදහස් පළ කරමින් නියෝජ්‍ය සෞඛ්‍ය සේවා අධ්‍යක්ෂ ජෙනරාල් විශේෂඥ වෛද්‍ය හේමන්ත හේරත්  කියා සිටියේ ආයතන ප්‍රතිසන්ධාන කිරීමේ ක්‍රියාවලිය යටතේ මෙම ස්ථාන මාරුව ලබාදී  ඇති බවයි.ඊයේ මෙරටින් වාර්තා වූ නව ආසාදිතයන්ගෙන් වැඩිම පිරිසක් එනම් 493 දෙනෙකු කොළඹ දිස්ත්‍රික්කයෙන් හඳුනාගෙන ඇති බවයි කොවිඩ් 19 පැතිරීම වැලැක්වීමේ ජාතික ක්‍රියාන්විත මධ්‍යස්ථානය සඳහන් කළේ.එම ආසාදිතයින්ගෙන් 135 දෙනෙකු අවිස්සාවේල්ල ප්‍රදේශයෙන් හඳුනා ගැණුනා.